*Huomautus: Tämä on malli. Poista tämä punainen teksti viimeistellystä versiostasi. Ennen käyttöä alla oleva teksti pitää mukauttaa kouluun sopivaksi. Esimerkiksi, kun mukautat käytänteitä, sinun kannattaa valita perehdytys vaihtoehtojen 1 ja 2 välillä tai tehdä oma versio käyttämällä olemassa olevaa tekstiä pohjana.*

# Luonnontieteiden opettajien kemikaaliturvallisuuskoulutuksen käytänteet

## Tarkoitus

Nämä käytänteet kuvaavat kemikaaliturvallisuuskoulutusta, joka uusien ja kokeneiden opettajien tulisi saada. Lisäksi kuvataan, miten kemikaaliturvallisuuskäytänteitä tulisi päivittää ja ylläpitää.

## Uudet opettajat

Työantajan on tärkeää tiedostaa, että kemikaaliturvallisuustyö ei välttämättä ole osa opettajan tai kemian koulutusta. Kaikilla luonnontieteiden opettajilla ei ole ollut koulutusta vaarallisten kemikaalien käsittelystä osana koulutustaan. Työnantajan on kysyttävä, osaako uusi opettaja työskennellä vaarallisten kemikaalien kanssa ja onko opettajalla osaamista kemikaaliturvallisuustyöstä.

### Mentori uusille luonnontieteiden opettajille

Kaikkien uusien luonnontieteiden opettajien tulisi saada mentori, joka tutustuttaa heidät luonnontieteiden käytänteisiin ja joka vastaa kysymyksiin.

### Perehdytys – vaihtoehto 1

Kaikkien uusien luonnontieteiden opettajien on tutustuttava koulun kemikaaliturvallisuustyön käytänteisiin. Tämän pitäisi tapahtua *[XX viikon kuluessa / ennen kuin he saavat henkilökohtaisen pääsyn kemian tiloihin]*.

### Perehdytys – vaihtoehto 2

Kaikkien uusien opettajien on suoritettava seuraava koulutus ennen kuin heille annetaan pääsy laboratoriotiloihin:

* Perehdytys kemian tiloihin
* Perehdytys koulun kemikaaliturvallisuuskäytänteisiin
* Turvallinen työskentely vaarallisten kemikaalien kanssa

Lisäksi jokaisen uuden opettajan on suoritettava seuraava koulutus kuuden kuukauden kuluessa:

* Kemikaaliturvallisuustyön perusteet (katso <https://chesse.org/fi/velvollisuudet-kaytanteet-ja-koulutus/kemikaaliturvallisuuskoulutus/>)
* Käytännön työn riskien arviointi

## Opettajankoulutus erityistehtäviin

Opettajien, joille annetaan kemikaaliturvallisuustehtäviä, tulee suorittaa asiaankuuluva koulutus, jos heillä ei vielä ole tarvittavaa osaamista tehtävän suorittamiseen.

## Ammatillinen kehittyminen kaikille luonnontieteiden opettajille

Tietoa kemikaaliturvallisuuskäytänteistä tulee päivittää säännöllisin väliajoin. Tämä tulee tehdä henkilöstökokouksissa. Kun käytänne tai tarkistuslista käydään yhdessä läpi, käytä tilanne hyödyksi varmistaaksesi, että se kuvaa edelleen parhaita käytänteitä. Jos tavat ovat muuttuneet, päivitä käytänne tai tarkistuslista. Tämä tulisi tehdä niin usein, että kaikki käytänteet ja tarkistuslistat tarkistetaan kolmen vuoden aikana.

Koko henkilöstön tulee suorittaa ensiavun peruskurssi viiden vuoden välein.